HU   HU 
 
 
 EURÓPAI  
BIZOTTSÁG   
Brüsszel, 2022.2.16.  
COM(2022) 62 final  
2022/0042 (NLE)  
 
Javaslat  
A TANÁCS HATÁROZATA  
az Európai Unió által a higanyról szóló Minamata egyezmény részes felei konferenciája 
negyedik ülésének második munkaülésén a higanytartalmú hulladékokra vonatkozó 
küszöbértékek meghatározásáról szóló határozatnak az egyezmény 11.  cikkének 
(2) bekezdésével  összhangban történő elfogadásával kapcsolatban képviselendő 
álláspontról   
HU 1  HU INDOKOLÁS  
1. A JAVASLAT TÁRGYA  
E javaslat tárgya az Unió által a higanyról szóló Minamata egyezmény részes felei 
konferenciája negyedik ülésének második munkaülésén (COP4.2) az egyezmény 11.  cikkének 
(2) bekezdésében említett, higannyal vagy higanyvegyületekkel szennyezett hulladékokra (a 
továbbiakban: higannyal szennyezett hulladékok) vonatkozó küszöbértékek meghatározásáról 
szóló határozat tervezett elfogadásával kapcsolatban képviselendő álláspont meghatározásáról 
szóló határozat.  
2. A JAVASLAT HÁTTERE  
2.1. A higanyról szóló Minamata  egyezmény  
A higanyról szóló Minamata egyezmény (a továbbiakban: egyezmény) az emberi egészségnek 
és a környezetnek a higany és a higanyvegyületek emberi eredetű, levegőbe, vízbe és talajba 
történő kibocsátásával szembeni védelmét szabályozó legfontosabb nemzetközi jogi keret. A 
higany teljes életciklusát lefedi, annak elsődleges kitermelésétől a hulladékká vált higany 
ártalmatlanításáig. Az egyezmény 2017.  augusztus  16-án hatályba lépett. Az Európai Unió, 
csakúgy mint a legtöbb tagállam, részes fele az eg yezménynek1. 
Az egyezmény 11.  cikkének (2)  bekezdése értelmében az egyezmény alkalmazásában a 
higanytartalmú hulladékok olyan anyagokat vagy tárgyakat jelentenek, amelyek a) higanyból 
vagy higanyvegyületekből állnak; b) higanyt vagy higanyvegyületeket tart almaznak; vagy c) 
higannyal vagy higanyvegyületekkel szennyezettek a részes felek konferenciája által 
meghatározott küszöbértékeket meghaladó mennyiségben, és amelyeket a nemzeti jognak 
vagy az egyezménynek megfelelően ártalmatlanítanak, ártalmatlanításra szánnak vagy 
ártalmatlanítani kell. E rendelkezés hozzáteszi, hogy a higanytartalmú hulladék szóban forgó 
fogalommeghatározása nem foglalja magában a bányászatból visszamaradó hulladékokat 
(fedőrétegek, meddő kőzetek és zagyok), kivéve az elsődleges higany bányászatból 
visszamaradó bányászati hulladékokat, amennyiben azok a részes felek konferenciája által 
meghatározott küszöbértékeket nem meghaladó mennyiségű higanyt vagy higanyvegyületeket 
tartalmaznak.  
Az egyezmény 11.  cikkének (3)  bekezdése előírja, hog y a 11.  cikk (2)  bekezdése értelmében 
higanytartalmú hulladéknak minősülő hulladékot környezetkímélő módon kell kezelni.  
A részes felek konferenciája harmadik ülésén (2019.  november  25–29.) elfogadta az MC -3/5 
határozatot2, amely a következőképpen rendelk ezik:   
 
Egyrészt kimondja, hogy az egyezmény 11.  cikkének (2)  bekezdése értelmében higany - és 
higanyvegyület -tartalmától függetlenül higanytartalmú hulladéknak minősül minden olyan 
hulladék, amely higanyból vagy higanyvegyületekből áll, illetve higanyt vagy 
higany vegyületeket tartalmaz. Az elsődleges higanybányászattól eltérő bányászati 
                                                 
1 A Tanács (EU)  2017/939 határozata (2017. május  11.) a higanyról szóló Minamata Egyezménynek az 
Európai Unió nevében történő megkötéséről (HL  L 142., 2017.6.2., 4.  o.).  
2 MC-3/5 határozat: A higanytartalmú hulladékokra vonatkozó küszöbértékek ; A higanyról szóló Minamata 
egyezmény részes felei konferenciájának jelentése a harmadik ülésen végzett munkáról, 
UNEP/MC/COP.3/23, 2020.  január  7.; itt olvasható: 
https://www.mercuryconvention.org/sites/default/files/documents/final_report/UNEP -MC-COP -3-23-
Report -EN.pdf  
HU 2  HU tevékenységből visszamaradó fedőrétegek és meddő kőzet tekintetében nincs szükség 
küszöbértékek megállapítására, ami azt jelenti, hogy ezek az egyezmény 11.  cikkének hatálya 
alá tar toznak.  
Másrészt, mivel a higannyal vagy higanyvegyületekkel szennyezett hulladékok (higannyal 
szennyezett hulladékok), többek között az elsődleges higanybányászattól eltérő bányászati 
tevékenységből visszamaradó zagyok (bányameddő) kérdését illetően a ré szes felek nem 
tudtak megállapodásra jutni, előírja a részes felek konferenciájának második ülésén 
(2018.  november  19–23.) létrehozott technikai szakértői csoport számára, hogy a negyedik 
ülést megelőző ülésszakközi időszakban folytasson megbeszéléseket az  alkalmazandó 
küszöbértékek meghatározása érdekében.  
2.2. A részes felek konferenciája   
Az egyezmény részes feleinek konferenciája (a továbbiakban: a részes felek konferenciája) 
ellátja az egyezmény által ráruházott feladatokat, és e célból mérlegeli és végrehajtja többek 
között az egyezmény célkitűzéseinek eléréséhez szükséges további intézkedéseket, beleértve a 
vonatkozó iránymutatások elfogadását is.  
Az egyezmény 28.  cikke és a részes felek konferenciájának első ülésén (2017.  szeptember  24–
29.) elfogad ott, az eljárási szabályzatról szóló MC -1/1 határozat értelmében a részes felek 
egy-egy szavazattal rendelkeznek. Ugyanakkor az Unió regionális gazdasági integrációs 
szervezetként a hatáskörébe tartozó kérdéseket illetően az egyezményben részes tagállamai 
számával megegyező számú szavazattal gyakorolja szavazati jogát. Az Unió nem 
gyakorolhatja szavazati jogát, ha valamelyik tagállama saját maga él szavazati jogával, és 
fordítva.  
2.3. A részes felek konferenciájának tervezett jogi aktusa  
Az egyezmény titkársága külön jelentést dolgozott ki a fent említett ülésszakközi szakértői 
munka eredményeiről; e jelentés része a higanytartalmú hulladékokra vonatkozó 
küszöbértékekről szóló határozattervezet3 (a továbbiakban: a tervezett jogi aktus), melyet a 
részes  felek konferenciája negyedik ülésének második munkaülésén fog megvizsgálni és 
esetlegesen elfogadni.  
  
A tervezett jogi aktus küszöbértékeket állapít meg, amelyek lehetővé teszik majd az 
egyezmény 11.  cikkének hatálya alá tartozó, higannyal szennyezett hu lladékok azonosítását. 
Ennek megfelelően a tervezett jogi aktus pontosítja az egyezmény hulladékokra vonatkozó 
rendelkezéseinek, különösen a higanytartalmú hulladékok környezetkímélő módon való 
kezelésére vonatkozó kötelezettségről szóló 11.  cikke (3)  beke zdésének hatályát.  
3. AZ UNIÓ ÁLTAL KÉPVISELEN DŐ ÁLLÁSPONT  
Az Unió által képviselendő javasolt álláspont az, hogy a részes felek konferenciája negyedik 
ülésének második munkaülésén támogatni kell az uniós vívmányokkal összhangban álló 
tervezett jogi aktus  elfogadását.   
 
Míg a tervezett jogi aktus kiegészíti majd az MC -3/5. határozatot, hiszen a higanytartalmú 
hulladékok egy másik kategóriájával, tudniillik a higannyal szennyezett hulladékokkal 
foglalkozik, ez a javasolt álláspont teljes mértékben összhangb an van a részes felek 
                                                 
3 UNEP/MC/COP.4/8  
HU 3  HU konferenciájának harmadik ülésére tekintettel elfogadott uniós állásponttal4, amely fontos 
szerepet játszott e határozat kidolgozásában, és már foglalkozott az ilyen hulladékokra 
vonatkozó küszöbérték kérdésével.  
 
A higanytartalmú hu lladékokra uniós szintű szabályozás vonatkozik, nevezetesen a higanyról 
és az 1102/2008/EK  rendelet hatályon kívül helyezéséről szóló, 2017.  május  17-i 
(EU)  2017/852  európai parlamenti és tanácsi rendelet5, a hulladékokról és egyes irányelvek 
hatályon kívü l helyezéséről szóló, 2008.  november  19-i 2008/98/EK  európai parlamenti és 
tanácsi irányelv6, az ásványinyersanyag -kitermelő iparban keletkező hulladék kezeléséről és a 
2004/35/EK  irányelv módosításáról szóló, 2006.  március  15-i 2006/21/EK  európai parlamen ti 
és tanácsi irányelv7, valamint a hulladékjegyzéknek a hulladékokról szóló 
75/442/EGK  tanácsi irányelv 1.  cikkének a) pontja értelmében történő meghatározásáról szóló 
94/3/EK  határozat, valamint a veszélyes hulladékok jegyzékének a veszélyes hulladékokró l 
szóló 91/689/EGK  tanácsi irányelv 1.  cikkének (4)  bekezdése értelmében történő 
meghatározásáról szóló 94/904/EK  tanácsi határozat felváltásáról szóló, 2000.  május  3-i 
2000/532/EK  bizottsági határozat8.  
 
A hulladékra vonatkozó uniós jog a 2008/98/EK  irányelv 13. és 17.  cikkében meghatározott 
kulcsfontosságú kötelezettségen alapul, amely szerint a tagállamok megteszik a szükséges 
intézkedéseket annak biztosítására, hogy a hulladékgazdálkodás az emberi egész ség 
veszélyeztetése és a környezet károsítása nélkül történjen. E rendelkezések végrehajtják az 
egyezmény 11.  cikkének (3)  bekezdésében foglalt, a környezetkímélő módon való kezelésre 
vonatkozó kötelezettséget.   
 
Az EU fontos szerepet játszott az egyezmén y kidolgozásában, beleértve a higanytartalmú 
hulladékokra vonatkozó rendelkezéseit is, és az uniós szakértők jelentős mértékben 
hozzájárultak a fent említett, ülésszakközi szakértői megbeszélésekhez, ugyanakkor a 
hulladékra vonatkozó uniós vívmányok túlmut atnak az egyezmény 11.  cikkén, mivel a szóban 
forgó rendelkezésben említett valamennyi higanytartalmú hulladékra uniós szintű szabályozás 
vonatkozik, továbbá higany - és higanyvegyület -tartalmuktól függetlenül környezetkímélő 
módon kell őket kezelni.  
 
Szükség van uniós álláspont kialakítására, mivel elfogadását követően az egyezmény részes 
feleinek végre kell majd hajtaniuk a tervezett jogi aktust.  
                                                 
4 Lásd: a Tanács (EU)  2019/2119 határozata (2019.  november  21.) a higanyról szóló Minamata egyezmény 
részes fel ei konferenciájának harmadik ülésén a higanytartalmú hulladékokra vonatkozó küszöbértékek 
meghatározásáról szóló határozatnak az egyezmény 11.  cikkének (2)  bekezdésében említett elfogadásával 
kapcsolatban az Európai Unió nevében képviselendő álláspontról ( HL L 3210, 2019.12.11., 117.  o.). 
5 HL L 137., 2017.5.24., 1.  o.  
6 HL L 312., 2008.11.22., 3.  o. 
7 HL L 102., 2006.4.11., 15.  o. 
8 HL L 226., 2000.9.6., 3.  o. 
HU 4  HU 4. JOGALAP  
4.1. Eljárási jogalap  
4.1.1.  Általános elvek  
Az Európai Unió működéséről szóló szerződés (a továbbiakban: EUMSZ) 218.  cikkének 
(9) bekezdése határozatok elfogadásáról rendelkezik „ a megállapodásokkal létrehozott 
szervekben az Unió által képviselendő álláspontok kialakítására vonatkozóan, amennyiben az 
ilyen szervnek joghatással bíró jogi aktust k ell elfogadnia, kivéve a megállapodás intézményi 
kereteit kiegészítő vagy módosító jogi aktusokat ”. 
A „joghatással bíró jogi aktus ” fogalmába beletartoznak a nemzetközi jognak a kérdéses 
szervet szabályozó szabályai szerint joghatással bíró jogi aktusok. E zenfelül a fogalom 
magában foglalja azokat az eszközöket is, melyek a nemzetközi jog szerint nem bírnak 
kötelező erővel, de „ meghatározó módon befolyásolják az uniós jogalkotó által [...] elfogadott 
szabályozás tartalmát ”9. 
4.1.2.  A jelen esetre történő al kalmazás  
A részes felek konferenciája egy megállapodás, nevezetesen a higanyról szóló Minamata 
egyezmény által létrehozott szerv.  
A részes felek konferenciája által elfogadandó tervezett jogi aktus joghatással bíró jogi 
aktusnak minősül, mivel az egyezmény  részes feleinek intézkedéseket kell hozniuk azok 
végrehajtásának és betartásának biztosítása érdekében.  
A tervezett jogi aktus nem egészíti ki és nem módosítja az egyezmény intézményi keretét.  
Ezért a javasolt határozat eljárási jogalapja az EUMSZ 218.  cikkének (9)  bekezdése.  
4.2. Anyagi jogalap  
4.2.1.  Általános elvek  
Az EUMSZ 218.  cikkének (9)  bekezdése szerinti határozat anyagi jogalapja elsősorban azon 
tervezett jogi aktus célkitűzésétől és tartalmától függ, amellyel kapcsolatban az Unió által 
képvisele ndő álláspont meghatározásra kerül. Amennyiben a tervezett jogi aktus kettős 
célkitűzést követ, vagy két összetevőből áll, és ezek egyike elsődlegesként vagy döntő 
jellegűként azonosítható, míg a másik pusztán járulékos jellegű, az EUMSZ 218.  cikkének 
(9) bekezdése szerinti határozatot egyetlen jogalapra, azaz az elsődleges, illetve döntő jellegű 
célkitűzés vagy összetevő által megkövetelt jogalapra kell alapítani.  
4.2.2.  A jelen esetre történő alkalmazás  
A tervezett jogi aktus fő célja és tartalma a környezettel kapcsolatos.  
Ezért a javasolt határozat anyagi jogalapja az EUMSZ 192.  cikkének (1)  bekezdése.  
4.3. Következtetés  
A javasolt határozat jogalapja az EUMSZ 192.  cikkének (1)  bekezdése, összefüggésben 
218. cikke (9)  bekezdésével.  
                                                 
9 A Bíróság 2014.  október  7-i ítélete, Németország kontra Tanács, C -399/12, ECLI:EU:C:2014:2258, 61 –64. 
pont.  
HU 5  HU 2022/0042 (NLE)  
Javaslat  
A TANÁCS HATÁROZATA  
az Európai Unió által a higanyról szóló Minamata egyezmény részes felei konferenciája 
negyedik ülésének második munkaülésén a higanytartalmú hulladékokra vonatkozó 
küszöbértékek meghatározásáról szóló határozatnak az egyezmény 11.  cikkének 
(2) bekezdésével összhangban történő elfogadásával kapcsolatban képviselendő 
álláspontról  
AZ EURÓPAI UNIÓ TANÁCSA,  
tekintettel az Európai Unió működéséről szóló szerződés re és különösen annak 192.  cikke 
(1) bekezdésére, összefüggésben 218.  cikke (9)  bekezdésével,  
tekintettel az Európai Bizottság javaslatára,  
mivel:  
(1) A higanyról szóló Minamata egyezményt10 (a továbbiakban: egyezmény) az Unió az 
(EU)  2017/939  tanácsi határ ozat11 révén megkötötte, és az 2017.  augusztus  16-án 
hatályba lépett.  
(2) Az egyezmény részes feleinek konferenciája (a továbbiakban: a részes felek 
konferenciája) által az első ülésén elfogadott, eljárási szabályokról szóló MC -1/1 
határozat értelmében a f elek mindent megtesznek annak érdekében, hogy 
konszenzussal megállapodásra jussanak valamennyi érdemi kérdésben.  
(3) Az egyezmény részes feleinek konferenciája harmadik ülésén (2019.  november  25–
29.) elfogadta azt az MC -3/5 határozatot12, amely küszöbérték eket állapít meg az 
egyezmény 11.  cikkének (2)  bekezdésében említett, higanyból vagy 
higanyvegyületekből álló, illetve higanyt vagy higanyvegyületeket tartalmazó 
hulladékokra vonatkozóan, továbbá előírja a részes felek konferenciájának második 
ülésén (2018 . november  19–23.) létrehozott technikai szakértői csoport számára, hogy 
határozza meg a higannyal vagy higanyvegyületekkel szennyezett hulladékokra (a 
továbbiakban: higannyal szennyezett hulladék) alkalmazandó küszöbértékeket, 
ideértve az elsődleges higan ybányászattól eltérő bányászati tevékenységből 
visszamaradó zagyokat is.  
                                                 
10 A higanyról szóló Minamata egyezmény hiteles változata a következő címen érhető el: 
https://treaties.un.org/doc/Treaties/2013/10/20131010%2011 -16%20AM/CTC -XXVII -17.pdf  
11 A Tanács (EU)  2017/939 határozata (2017. május  11.) a higanyról szóló Minamata Egyezménynek az 
Európai Unió nevében történő megkötéséről  (HL L 142., 2017.6.2., 4.  o.).  
12 MC-3/5 határozat: A higanytartalmú hulladékokra vonatkozó küszöbértékek ; A higanyról szóló 
Minamata egyezmény részes felei konferenciájának jelentése a harmadik ülésen végzett munkáról, 
UNEP/MC/COP.3/23, 2020.  január  7.; itt olvasható: 
https://www.mercuryconvention.org/sites/default/files/documents/final_report/UNEP -MC-COP -3-23-
Report -EN.p df 
HU 6  HU (4) 2022.  március  21-25-én tartandó negyedik ülésének második munkaülésén a részes 
felek konferenciája várhatóan határozatot (a továbbiakban: javasolt határozat) fogad el 
az egyezmén y 11.  cikkének (2)  bekezdésében említett higannyal szennyezett 
hulladékokra vonatkozó küszöbértékekről, amely határozat ebből következően 
meghatározza az egyezmény 11.  cikkének alkalmazási körét az ilyen hulladékok 
tekintetében. Az egyezmény 11.  cikke (2)  bekezdésének hatálya alá tartozó, higannyal 
szennyezett hulladékokat következésképpen az egyezmény 11.  cikkének (3)  bekezdése 
értelmében környezetkímélő módon kell kezelni.   
(5) Tekintettel arra, hogy elfogadása esetén a javasolt határozat joghatással fog bírni, 
mivel az egyezmény részes feleinek intézkedéseket kell hozniuk az egyezmény 
nemzeti és/vagy regionális szintű végrehajtása érdekében, helyénvaló meghatározni az 
Unió által  az egyezmény részes feleinek konferenciáján képviselendő álláspontot.  
(6) Az Unió jelentős mértékben hozzájárult az egyezmény hulladékokra vonatkozó 
rendelkezéseinek kidolgozásához, valamint az MC -3/5 határozattal elindított 
ülésszakközi szakértői munkáh oz, amely a javasolt határozathoz vezetett, továbbá az 
uniós vívmányok már jelenleg is előírják, hogy az egyezmény 11.  cikkének 
(2) bekezdésében említett valamennyi higanytartalmú hulladékot, többek között a 
higannyal szennyezett hulladékokat is, az emberi  egészség veszélyeztetése és a 
környezet károsítása nélkül kell kezelni, függetlenül azok higanytartalmától.  
(7) Az Unió csak a részes felek konferenciája által hozott olyan határozat elfogadását 
támogathatja, amely összhangban áll az uniós vívmányokkal,  
ELFOGADTA EZT A HATÁROZATOT:  
1. cikk 
Az egyezmény részes felei konferenciája negyedik ülésének második munkaülésén az Unió 
által képviselendő álláspont az, hogy támogatni kell a higannyal szennyezett hulladékokra 
vonatkozó küszöbértékek meghatározásáról s zóló, az uniós vívmányokkal összhangban álló 
határozat elfogadását.   
2. cikk 
Ennek a határozatnak a Bizottság a címzettje.  
 
Kelt Brüsszelben, -án/-én. 
  a Tanács részéről  
 az elnök